ई-उपकरण सॉफ्टवेयर में इंट्री नहीं करने वाले चिकित्सा अधिकारी प्रभारियों को चेतावनी देते हुए उन्होंने मंगलवार शाम तक इंट्री करवाकर सीएमएचओ को रिपोर्ट भेजने के निर्देश दिए। वहीं सॉफ्टवेयर में कार्मिकों की जानकारी भी अपलोड नहीं किए जाने को गंभीरता से लेते हुए डीपीएम अजयसिंह को स्थिति के बारे में अवगत कराने के निर्देश दिए। इसके अलावा पीसीटीएस सॉफ्टवेयर में आधार कार्ड, भामाशाह कार्ड, बैंक खाता नंबर आदि दर्ज करवाने में कम उपलब्धि पाए जाने पर रानीवाडा, सायला, जिला सामान्य अस्पताल के पीएमओ, चितलवाना बीसीएमओ को आगामी बैठक से पूर्व स्थिति में सुधार करने के निर्देश दिए। उन्होंने राष्ट्रीय बाल स्वास्थ्य कार्यक्रम की समीक्षा करते हुए अब तक रैफर किए गए बच्चों की सूचना उपलब्ध कराने के निर्देश दिए।